CELEX: 32014R1037
Language: fi
Date: 2014-09-25 00:00:00
Title: Komission täytäntöönpanoasetus (EU) N:o 1037/2014, annettu 25 päivänä syyskuuta 2014 , tiettyjen tavaroiden luokittelusta yhdistettyyn nimikkeistöön

1.10.2014   
            
            
               FI
            
            
               Euroopan unionin virallinen lehti
            
            
               L 287/9
            
         KOMISSION TÄYTÄNTÖÖNPANOASETUS (EU) N:o 1037/2014,
   annettu 25 päivänä syyskuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetuista tavaroista mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä syyskuuta 2014.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Puolijohdekomponentti (ns. LED-moduuli), jossa on LED-siru, joka on liitetty rinnakkain Zener-suojausdiodin kanssa ja esitetään tullille muovisessa kotelossa, jossa on kupumainen läpinäkyvä muovinen kansi ja jonka mitat ovat noin 7 × 7 × 5 mm ilman liitäntäosia.
                              Komponentin fyysinen rakenne on erottamaton kokonaisuus siinä mielessä, että vaikka jotkin osat voitaisiin teoreettisesti irrottaa ja vaihtaa, tämä olisi pitkä ja hankala tehtävä, joka ei tavanomaisissa valmistusolosuhteissa olisi kannattavaa.
                              LED-moduuli on suunniteltu koottavaksi painetuille piireille käyttämällä esimerkiksi pintaliitoskomponenttien juottamistekniikoita.
                              Se on tarkoitettu käytettäväksi valaistussovelluksissa, kuten matkapuhelinten salamavalossa, moottoriajoneuvojen valaistuksessa, projektoreissa, liikennevaloissa ja kodinkoneissa.
                           
                        
                      (1) Ks. kuva 1
               
               
                  8541 40 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 85 ryhmän 8 huomautuksen sekä CN-koodien 8541, 8541 40 ja 8541 40 10 nimiketekstien mukaisesti.
                  Koska LED-siru ja suojausdiodi on yhdistetty käytännöllisesti katsoen erottamattomaksi kokonaisuudeksi ja suojausdiodia käytetään ainoastaan LED-sirun suojaamiseen ylijännitteeltä, moduulin ominaisuudet ja piirteet nimikkeen 8541 valodiodina eivät sen vuoksi ole perustavanlaatuisesti muuttuneet. Näin ollen komponentin luokittelu nimikkeeseen 9405 85 ryhmän 8 huomautuksen viimeistä kohtaa soveltaen ei tule kyseeseen.
                  Komponentti on sen vuoksi luokiteltava CN-koodiin 8541 40 10 valodiodiksi.
               
            
                  
                              2.
                           
                           
                              Puolijohdekomponentti, jossa on juottamalla metallirunkoiseen painettuun piiriin (MCPCB) kiinnitetty LED-moduuli ja jonka korkeus on noin 7 mm ja halkaisija noin 21 mm.
                              LED-moduulissa on LED-siru Zener-suojausdiodin kanssa rinnakkain liitettynä, ja se esitetään tullille muovisessa kotelossa, jossa on kupumainen läpinäkyvä muovinen kansi.
                              MCPCB on suunniteltu erityisesti jäähdytyslevyksi. Se sisältää juotosnastoja virtalähteen liittämistä varten ja on muotoiltu lopulliseen käyttöön valaistustavaroissa.
                              Se esitetään tullille käytettäväksi valaistussovelluksissa, kuten matkapuhelinten salamavalossa, moottoriajoneuvojen valaistuksessa, liikennevaloissa, projektoreissa ja kodinkoneissa.
                           
                        
                      (1) Ks. kuva 2
               
               
                  8541 40 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 85 ryhmän 8 huomautuksen sekä CN-koodien 8541, 8541 40 ja 8541 40 10 nimiketekstien mukaisesti.
                  Vaikka komponentissa on LED-moduuli ja painettu piiri, joka voidaan purkaa, komponentin tehtävä pysyy samana kuin erillisen LED-moduulin. MCPCB:n ainoa tehtävä on johtaa pois lämpöä (jäähdytyslevy), koska painettua piiriä ei käytetä muiden komponenttien liittämiseen toisiinsa vaan se mahdollistaa ainoastaan paremman lämmönsiirron LED-moduulista ympäristöön. Komponentti on siksi luokiteltava ainoastaan LED-moduuliksi.
                  Koska LED-siru ja suojausdiodi on yhdistetty käytännöllisesti katsoen erottamattomaksi kokonaisuudeksi ja suojausdiodia käytetään ainoastaan LED-sirun suojaamiseen ylijännitteeltä, moduulin ominaisuudet ja piirteet nimikkeen 8541 valodiodina eivät sen vuoksi ole perustavanlaatuisesti muuttuneet. Sen vuoksi luokittelu nimikkeen 9405 komponentiksi 85 ryhmän 8 huomautuksen viimeistä kohtaa soveltaen ei tule kyseeseen.
                  Komponentti on sen vuoksi luokiteltava CN-koodiin 8541 40 10 valodiodiksi.
               
            
                  
                              3.
                           
                           
                              Puolijohdekomponentti (ns. ”LED-kokoonpano”), jossa on neljä LED-sirua, joista kukin on Zener-suojausdiodin kanssa rinnakkain liitettynä ja esitetään tullille muovisessa kotelossa, jossa on päällä läpinäkyvä lasi-ikkuna ja takana kahdeksan kosketusnastaa ja jonka mitat ovat noin 6 × 5 × 1 mm.
                              Komponentin fyysinen rakenne on erottamatton kokonaisuus siinä mielessä, että vaikka jotkin osat voitaisiin teoreettisesti irrottaa ja vaihtaa, tämä olisi pitkä ja hankala tehtävä, joka ei tavanomaisissa valmistusolosuhteissa olisi kannattavaa.
                              LED-siruja ei ole liitetty toisiinsa. LED-sirujen ja Zener-diodien väliset liittymät on tehty liitoslangalla.
                              LED-kokoonpano on suunniteltu siten, että se kootaan painettuihin piireihin käyttämällä esimerkiksi pintaliitosjuottamistekniikoita.
                              Se esitetään tullille käytettäväksi valaistuslaitteissa, kuten näyttämöiden valaistuksessa ja valoshowlaitteissa, tunnelmavalaisimissa ja arkkitehtuurisessa valaistuksessa.
                           
                        
                      (1) Ks. kuva 3
               
               
                  8541 40 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 85 ryhmän 8 huomautuksen sekä CN-koodien 8541, 8541 40 ja 8541 40 10 nimiketekstien mukaisesti.
                  Koska LED-sirut ja suojausdiodit on yhdistetty käytännöllisesti katsoen erottamattomaksi kokonaisuudeksi ja suojausdiodeja käytetään ainoastaan LED-sirujen suojaamiseen ylijännitteeltä riippumatta LED-sirujen määrästä, komponentin ominaisuudet ja piirteet nimikkeen 8541 valodiodina eivät sen vuoksi ole perustavanlaatuisesti muuttuneet. Sen vuoksi luokittelu nimikkeen 9405 komponentiksi 85 ryhmän 8 huomautuksen viimeistä kohtaa soveltaen ei tule kyseeseen.
                  Sen vuoksi tuote on luokiteltava CN-koodiin 8541 40 10 valodiodiksi.
               
            
                  
                              4.
                           
                           
                              Puolijohdekomponentti (”LED-matriisirivi”), jossa on 156 LED-sirua, jotka esitetään tullille pyöreässä muovisessa rungossa, jossa on läpinäkyvä muovikansi, päällä kaksi sähköistä kosketusnastaa ja alla metallinen jäähdytyslevy ja jonka korkeus on noin 2 mm ja halkaisija noin 49 mm.
                              Komponentin fyysinen rakenne on erottamaton kokonaisuus siinä mielessä, että vaikka jotkin osat voitaisiin teoreettisesti irrottaa ja vaihtaa, tämä olisi pitkä ja hankala tehtävä, joka ei tavanomaisissa valmistusolosuhteissa olisi kannattavaa.
                              LED-sirut on yhdistetty liitoslangalla toisiinsa matriisiksi sarja- ja rinnakkaisliitännän yhdistelmällä.
                              LED-valaistusvaruste on tarkoitettu ruuvattavaksi kiinni lopulliseen tuotteeseen.
                              Se esitetään tullille käytettäväksi yleisissä valaistuslaitteissa, kuten vähittäiskauppojen ja sairaaloiden valaisimissa, kauppojen ja toimistojen valaisimissa, asuntojen valaisimissa ja kuluttajien käyttämissä valaisimissa, teollisuusvalaisimissa, katujen ja ulkotilojen valaisimissa ja jälkiasennettavissa lampuissa.
                           
                        
                      (1) Ks. kuva 4
               
               
                  8541 40 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 85 ryhmän 8 huomautuksen sekä CN-koodien 8541, 8541 40 ja 8541 40 10 nimiketekstien mukaisesti.
                  Koska komponentti koostuu ainoastaan LED-siruista, jotka on yhdistetty käytännöllisesti katsoen erottamattomaksi kokonaisuudeksi riippumatta LED-sirujen määrästä, komponentti kuuluu edelleen nimikkeeseen 8541. Sen vuoksi luokittelu nimikkeen 9405 komponentiksi 85 ryhmän 8 huomautuksen viimeistä kohtaa soveltaen ei tule kyseeseen.
                  Komponentti on sen vuoksi luokiteltava CN-koodiin 8541 40 10 valodiodiksi.
               
            
         
      
                  
                     Kuva 1
                  
               
               
                  
                     Kuva 2
                  
               
            
                  
                     
               
               
                  
                     
               
            
                  
                     Kuva 3
                  
               
               
                  
                     Kuva 4
                  
               
            
                  
                     
               
               
                  
                     
               
            
         (1)  Kuvat ovat ainoastaan ohjeellisia.